**Jiddu Krishnamurti**, nado o 11 de maio de 1895 e finado o 17 de febreiro de 1986, foi un orador de orixe india sobre temas filosóficos e espirituais. A súa carreira tivo dúas etapas claramente diferenciadas. Na primeira, foi alumno e, finalmente, líder do novo movemento relixioso chamado Teosofía. Na segunda, rexeitou a Teosofía e todas as crenzas asociadas a ela, dicindo: *"Manteño que a verdade é unha terra sen camiños, e non te podes achegar a ela por ningún atallo, por ningunha relixión, por ningunha seita".*

Teosofía
--------

Krishnamurti naceu no seo dunha familia brahmán na que entón era a India británica. No inicio da adolescencia, tivo un encontro casual co destacado ocultista e teósofo de alto rango Charles Leadbeater nos terreos da sede da Sociedade Teosófica en Madrás (agora Chennai). Posteriormente foi criado por Annie Besant e Leadbeater, líderes daquela Sociedade. Crían que era un "vehículo" para un esperado Mestre do Mundo. Mentres era novo, Besant controlou a súa vida e gañou un proceso xudicial pola custodia de Krishnamurti e o seu irmán.

Liberdade
---------

Cando era novo, Krishnamurti renegou da Teosofía e disolveu a organización mundial (a Orde da Estrela en Oriente) creada para apoiala. Renunciou aos distintos *trusts* e outras organizacións que estaban afiliadas á Orde da Estrela e á Sociedade Teosófica. Devolveu os cartos e propiedades doadas á Orde, entre elas un castelo nos Países Baixos e 5 000 acres (20 km2) de terra, aos seus doadores.  A partir de entón Krishnamurti non aceptou seguidores nin adoradores, pensaba que a relación entre o discípulo e o gurú fomentaba dependencia e a explotación, porén si aceptou apoio económico que lle ofreceron persoas inspiradas no seu traballo e continuou con xiras de conferencias e publicación de libros durante máis de medio século. Contou entre as súas amizades a persoas diversas do mundo da arte, a literatura e a ciencia como George Bernard Shaw, Henry Miller, Aldous Huxley, Van Morrison e David Bohm.

Rexeitou a fidelidade a ningunha nacionalidade, casta, relixión ou filosofía. Logo da disolución da Orde da Estrela pasou o resto da súa vida viaxando polo mundo, falando con grandes e pequenos grupos e individuos. Foi autor de moitos libros, entre eles *The First and Last Freedom*, *The Only Revolution* e *Krishnamurti's Notebook*. Moitas das súas charlas e debates foron transcritas e publicadas.

Instou constantemente á xente a pensar de forma independente e invitounos a explorar e discutir temas específicos xunto con el. A súa temática incluía: a revolución psicolóxica, a natureza da mente, a meditación, a investigación, as relacións humanas e o cambio na sociedade. Subliñou a necesidade dunha revolución na psique de todo ser humano e subliñou que esa revolución non pode ser provocada por ningunha entidade externa, sexa relixiosa, política ou social.

Hoxe en día, algunhas organizacións sen ánimo de lucro na India, Gran Bretaña e Estados Unidos supervisan varias escolas baseándose nas súas opinións sobre a educación. Continúan transcribindo e distribuíndo os seus miles de charlas, discusións en grupo e individuais e escritos en diversas linguas e formatos.

Notas
-----

1. ↑  Coñecido como o Mestre Ascendido, Mestre da Sabedoría Antiga, Mahatma
2. ↑  Lutyens, Mary 1975. *Krishnamurti: the years of awakening*. New York: Farrar Straus and Giroux. ISBN 978-0-374-18222-9.
3. ↑  Krishnamurti Foundations (1997) inclúe unha cronoloxía e unha lista de lugares que visitou e nos que falou entre 1911 e 1986.
4. ↑  Lutyens, Mary 1983. *Krishnamurti: the years of fulfilment*. New York: Farrar Straus and Giroux. ISBN 978-0-374-18224-3

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Jiddu Krishnamurti Modificar a ligazón no Wikidata*** |

### Outros artigos

* David Bohm

|  |  |
| --- | --- |
| Control de autoridades | 
* Wd: Q179266
* WorldCat
* VIAF: 105950421
* BIBSYS: 90075641
* BLBNB: 000562189
* BNA: 000046875
* BNB: ID
* BNE: XX937017
* BNF: 119101110
* BRE: 2113764
* CANTIC: a10109766
* CiNii: DA00503056
* DeutscheBio: 118566873
* Discogs: 1617488
* EBID: ID
* EGAXA: Balis820058872
* FAST: 38512
* GEC: 0036006
* GND: 118566873
* Gutenberg: 3946
* ICCU: CFIV072701
* ISNI: 0000 0001 2146 3264
* LCCN: n79072898
* LibraryThing: krishnamurtij
* NDL: 00446360
* NKC: jn19981001685
* NLG: 63931
* NNDB: 000116510
* NPG: mp71405
* NTA: 068416334
* OBP: ID
* ODNB: 38877
* OL: OL2630157A
* openMLOL: 168791
* Orthodox Encyclopedia: 2462025
* PTBNP: 92969
* SELIBR: 68609
* SNAC: w6cf9s2j
* SUDOC: 026954125
* Treccani: jiddu-krishnamurti
* WikiTree: Krishnamurti-1

 |